kardosdrur/scandi-wiki huggingface dataset:
Swap (valuta)

Swap for valutaer, også kendt som Valutaswap eller FX-swap (FX = Foreign Exchange).

Bruges primært til daglig likviditetsstyring i virksomheder med behov for valuta i fremmed mønt.

En swap er en aftale om at bytte to valutaer, og senere bytte dem tilbage igen. Disse to trin beskrives som swappens to ben:

 Det korte ben: Afvikles hovedsagligt med valør 2 dage (spot).
 Det lange ben: Afvikles typisk med valør 1 uge, 2 uger, 1 måned, 3 måneder, 6 måneder, 1 år.

En swap bruges eksempelvis hvis virksomheden mangler USD fra om 2 dage og 1 måned frem. Virksomheden indgår således en swap-aftale med typisk en større bank, hvor virksomheden modtager USD, mod at aflevere DKK til banken om 2 dage (det korte ben). Efter en måned byttes tilbage, så virksomheden afleverer USD til banken, og modtager DKK (det lange ben).

Handel og beregning 

Banken quoter to kurser ved aftalens indgåelse (En kurs for det korte ben, og en anden kurs for det lange ben). Forskellen mellem de to kurser betegnes swap-points, og udtrykker renteforskellen mellem de to valutaer.

Hvilken valuta der er quote og hvilken der er base, afhænger af hvilke valutaer man handler. Hvis man eksempelvis handler mellem USD (Amerikansk dollar) og DKK (Danske kroner), er det altid USD der er base og DKK der er quote. Derfor angiver man valutakursen som Antal enheder af DKK der svarer til en enhed af USD.

Den typiske rangorden for de største valuater er:

EUR, GBP, AUD, NZD, HKD, USD, CAD, CHF, JPY.

Den danske krone (DKK) har altid lavest rangorden, når man handler i Danmark.

Valørdage 

Swaps kan i princippet handles med enhver dato som valør dato. Det mest almindelige er dog at det korte ben handles ud fra spotten (to dage), ellers er standarderne følgende:

Hvis det korte ben eller det lange ben falder på en weekend eller en helligdag, er det typisk dagen efter man bruger som udgangspunkt.

Valutamarked
Investering
Nøbbøllegård

Nøbbøllegård er en lille hovedgård, som er oprettet af H. U. von Lützow til Søholt (Krønge Sogn), i Begyndelsen af det 18de Aarh. af 3 nedlagte bøndergaarde og hovedbygningen er opført i 2009. Gården ligger i Holeby Sogn, Fuglse Herred, Maribo Amt, Holeby Kommune, Lolland Kommune. 

Nøbbøllegård Gods er på 295 hektar med Bursø

Ejere af Nøbbøllegård 

 (1700-1715) Henning Ulrich von Lützow
 (1715-1721) Frederik IV
 (1721-1736) Adam Christoffer lensgreve Knuth
 (1739-1747) Ida Margrethe Reventlow gift Knuth
 (1747-1776) Eggert Christoffer lensgreve Knuth
 (1776-1818) Frederik lensgreve Knuth 
 (1818-1830) Frederik Marcus lensgreve Knuth 
 (1830-1861) Johan Ditlev Friderichsen
 (1861-1866) Maria Hansen gift Friderichsen
 (1866-1876) Erhard Friderichsen
 (1876-1892) Landmandsbanken
 (1892-1965) De Danske Sukkerfabriker A/S
 (1965-1989) Forskellige Ejere
 (1989-2006) Ole Christian Wibholm
 (2006-) Niels Jørn Wibholm

Kilder 
 J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Christian Clausen (bankmand)

Christian Clausen (født 6. marts 1955 i København) er tidligere koncernchef (CEO) for den nordiske storbank Nordea AB. 

Christian Clausen tiltrådte som øverste chef for Nordea den 13. april 2007 efter tidligere at have været chef for Asset Management & Life i Nordea og fortsatte til 2015 hvor Casper von Koskull tog over.

Privatliv 
Christian Clausen er uddannet som cand.polit. ved Københavns Universitet i 1978, og bor i Hellerup nord for København. Er gift med Anette Clausen, har to børn Christoffer Clausen, og Julie Clausen.

Hæder 
2010 blev han Ridder af Dannebrog.

I 2010 blev han kåret til prisen som Årets leder, der uddeles af organisationen Lederne.

Karriere 
Konsulent i Forenede Kreditforeninger 1975-79. Direktionssekretær i Henriques Bank 1979-82. Vicedirektør i Andelsbanken 1982-87. Direktør i Erik Møllers Efterfølgere 1987. Direktør i Privatbørsen Børsmæglerselskab 1988-90. Ordførende direktør i Unibørs Børsmæglerselskab 1990-96. Ordførende direktør i Unibank Markets 1996-98. Bankdirektør i Unibank indtil 2000.

Referencer 

Personer fra København
Økonomer fra Danmark
Bankdirektører fra Danmark
Personer i Kraks Blå Bog
Riddere af Dannebrog
Nordea
Alumni fra Københavns Universitet
Fusa

Fusa er en tidligere kommune i der lå i det daværende Hordaland nu Vestland fylke,  i Norge. Kommunen grænser i nord til Samnanger, i øst til Kvam og i syd til Kvinnherad. I vest er Bjørnafjorden og Fusafjorden, og på anden side ligger kommunerne Tysnes og Os.

Fra 1. januar 2020 blev Os og Fusa kommuner lagt sammen til Bjørnafjorden kommune.

Fusa kommune har en rig historie. Fusa var i perioden fra 1837 til 1854 en del af Ous herred sammen med Samnanger og Os. Fusa blev skilt fra Ous og blev selvstændig kommune i 1855. I perioden 1903 til 1963 var Fusa igen delt i tre kommuner efter sognegrænserne. Fusa, Strandvik og Hålandsdal. Derefter blev kommunen igen samlet til et «rige». Kommunecenteret i den nye Fusa kommune blev Eikelandsosen.

Kongedømmet Fusa 
21. juni 2003 blev Fusa kommune erklæret som selvstændig stat. Kunstneren Morten Holmefjord blev af formanden i ældrerådet kronet til vicekonge. Kommunen blev dermed til Kongedømmet Fusa. 21. juni 2004 udgav Fusa Centralbank den nye valuta «fusisk krune» (FSK). En fusisk krune har samme værdi som hundrede norske kroner. I efteråret 2005 fik vicekongen et sviende nederlag i en folkeafstemning, om Fusa skulle fortsætte som egen stat eller gå tilbage i union med Norge. Vicekongen abdicerede ved årsskiftet 2005/2006 og gik i eksil i Uruguay.

Erhvervsliv 
Eikelandsosen kraftværk udnytter energien i faldet mellem Botnavatnet og Eikelandsfjorden.

Eksterne henvisninger 

 Fusasoga – om en sognebog om Fusa 

 Fusa  på snl.no

 
Kommuner i det tidligere Hordaland fylke
Tidligere kommuner i Norge
Bjørnafjorden
Dalbyegaard

Dalbyegaard er en lille hovedgård, som er oprettet i år 1800 som en afbyggergaard til Skjørringe af Carl Adolph Stampe. Gården ligger i Falkerslev Sogn, Falsters Sønder Herred, Maribo Amt, Guldborgsund Kommune.

Dalbyegaard Gods er på 297,6 hektar

Ejere af Dalbyegaard 

 (1800-1831) Carl Adolph Stampe
 (1831-1846) Henrik Stampe
 (1846) Enke Fru Stampe
 (1846-1897) Carl Schultze
 (1897-1898) Carl Schultzes dødsbo
 (1898-1899) prpt. Jensen
 (1899-1935) C. L. Thorsen
 (1935-1955) I. I. N. Thorsen
 (1955-1961) K. E. Thorsen
 (1961-) Jens Christian Friis Thorsen

Ekstern henvisninger 
 Dalbygaard - fra Dansk Center for Herregårdsforskning

Kilder 
J. P. Trap: Danmark 1955, Kraks Landbrug

Herregårde i Guldborgsund Kommune
Herregårde i Maribo Amt
Svagpisser

Ordet svagpisser er sammensat af svag og pisser, hvoraf svag er åbenbar. Ordet pisser betyder i denne sammenhæng en person der generelt udtrykker sig negativt, hvilket stammer fra dansk slang 'pis' om at sige noget irrelevant, dumt eller løgnagtigt. Således er en svagpisser en svag person der ytrer sig negativt fordi han/hun umiddelbart mangler evnen til at gøre det modsatte.

Politikens Slangordbog fra 2001 skriver derimod, at ordet "svagpisser" slet og ret betyder slapsvans – altså en slap og kraftesløs person. Det er formentlig også den betydning, som de fleste bruger ordet i.

Slang
Binnitse

Binnitse er en gammel hovedgård, som nævnes første gang i 1446. Gården ligger i Hillested Sogn, Fuglse Herred, Maribo Amt, Maribo Kommune, Lolland Kommune og hovedbygningen er opført i 1880.

Binnitse Gods er på 325,5 hektar med Føllerupgård

Ejere af Binnitse 

 (1446-1462) Henning Hansen
 (1462-1481) Peder Hansen
 (1481-1492) Niels Baad
 (1492-1501) Jens Baad 
 (1501-1519) Karl Baad
 (1519-1530) Hans Baad
 (1530-1561) Jens Baad 
 (1561-1689) Maribo Kloster
 (1689) Christian V
 (1689-1696) Georg Ernst von Reichau
 (1696-1697) Eggert Christopher von Knuth 
 (1697-1714) Søster Corneliusdatter Lerche gift von Knuth
 (1714-1736) Adam Christopher lensgreve Knuth 
 (1736-1747) Ida Margrehte Reventlow gift Knuth
 (1747-1776) Eggert Christopher lensgreve Knuth 
 (1776-1818) Frederik lensgreve Knuth
 (1818-1856) Frederik Marcus lensgreve Knuth 
 (1856-1873) Eggert Christopher lensgreve Knuth 
 (1873-1878) Jørgen Beck Meincke
 (1878-1907) Anton von der Aage Berthelsen
 (1907-1933) Axel Nielsen
 (1933-1938) Enke Fru Nielsen
 (1938-1949) Holger Tidemand Nielsen (søn)
 (1949-1955) Jørn Erik Tidemand Nielsen (søn)
 (1955-1965) Jette Tidemand Nielsen gift Kiær (søster) 
 (1965-1971) Eogn Højgård Jensen
 (1971-2006) Ole Christian Wibholm
 (2006-) Jens Erik Wibholm (søn)

Kilder 

J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Muldvarpen (tegnefilm)

Muldvarpen (tjekkisk Krtek) er en serie tegnede kortfilm skabt af den tjekkiske filmskaber Zdeněk Miler. Samtidig er Muldvarpen hovedfiguren i serien.

Filmene handler om en muldvarp og hans kammerater blandt skovens dyr, blandt andet en mus, et pindsvin og en kanin. Det findes over 50 film om Muldvarpen, f.eks.:
 Hvordan muldvarpen fik sine bukser 1957
 Muldvarpen kommer til byen 1982

Eksterne Henvisninger 

 bibliotek.dk/Muldvarpeserien

Tegnefilm
Tjekkiet
Zdeněk Miler

Zdeněk Miler (født 21. februar 1921, død 30. november 2011), var en tjekkisk filmskaber og animator.

Han er mest kendt for filmene om Krtek, den lille muldvarp.

Referencer

Eksterne henvisninger 

 

Personer fra Tjekkiet
Animatorer
Manuskriptforfattere
Filminstruktører fra Tjekkiet
Granvin

Granvin er en tidligere kommune på nordsiden af Hardangerfjorden i det tidligere Hordaland fylke i Norge. Kommunen grænser i øst til Ulvik, i syd til Ullensvang, Kvam i vest og i nord til Voss.

1. januar 2020 blev Voss  og Granvin kommuner slået sammen med det  officielle navn Voss herad.

Geografi 

Granvinsfjorden der er en sidefjord til Hardangerfjorden, skærer sig ind mod nordøst. Granvinsvatnet ligger 24 moh. Espelandsdalen går østover til Ulvik. Granvinelven danner det 120 m høje vandfald Skjervefossen.
Byen Granvin havde i 2012 437 indbyggere .

Historie 
Granvin blev en selvstændig kommune i 1891, da kommunen blev udskilt fra Ulvik kommune. Det første navnet var Graven kommune, men i 1898 blev navnet ændret til Granvin.

Eksterne kilder/henvisninger 

Granvin på snl.no

Kommuner i det tidligere Hordaland fylke
 
Tidligere kommuner i Norge
Drift (psykologi)

En drift er en trang til at gøre noget, uden at dette er blevet fortalt eller erfaret. Drifter ligger hinsides moral og kultur, og er mere sammenlignelige med instinkter. Den mest omtalte drift er sexdriften.

Biologi
Adfærd
Menneskeadfærd
Sexologi
Lysglobe

En lysglobe er et stykke kirkeinventar, som er kommet til indenfor de seneste år. En lysglobe er en lysestage, hyppigst i globusform. I midten er der et lys, som symboliserer Kristus som verdens lys. På lysgloben er der en række lysholdere, hvorpå kirkens menighed eller besøgende også udenfor gudstjenesten kan anbringe tændte lys.

Formålet med lysgloben er dobbelt. På den ene side er tanken, at lystændingen kan forbindes med at man beder en bøn – og her er lysgloben udtryk for en tendens i tiden til, at de synlige og symbolske udtryk får mere plads i gudsdyrkelsen, ligesom det også er i god overensstemmelse med en øget brug af kirkerummet til stilhed og individuel bøn.

Derudover forbindes lysgloben ofte med indsamlingsformål, derved at det forventes, at der betales et beløb for lysene.

Brugen af lysglobe i evangeliske kirker har sit udgangspunkt i Kirkernes Verdensråds generalforsamling i Uppsala i 1968. I forbindelse hermed havde kunstneren Olof Hellström udført skulpturen Folkeforsoningens træ. Her var det et stiliseret træ, hvorpå man kunne sætte lys.

Kirkeligt interiør
Odense Bibliotekerne

Odense Bibliotekerne er folkebibliotek for Odense Kommune og centralbibliotek for Fyn (dog ikke Middelfart Kommune). Biblioteket blev etableret i 1924 og besøges af cirka 1,5 mio. mennesker årligt og udlåner omkring 2,3 mio materialer ud.

Hovedbiblioteket er beliggende centralt i Odense Banegård Center og inkluderer Musikbiblioteket med Skandinaviens største musiksamling.

Lokalhistorisk Bibliotek disponerer over en omfattende lokalhistorisk samling af litteratur om Odense og Fyn, der formidles i samarbejde med Stadsarkivet i Historiens Hus, der ligger centralt i byen ved Odense Domkirke.

Biblioteket huser et regionalt Europe Direct-informationscenter, der leverer information og aktiviteter om EU til borgerne og er national partner for den danske udgave af EU-kalenderen.

Odense Bibliotekerne indgår i nationale overbygningsfunktioner for digital musik og multimedier samt forskellige nationale nettjenester. I oktober 2006 oprettede biblioteket internet-portalen Boggnasker.dk, som henvender sig til læselystne børn og unge. I 2009 etableredes med afsæt i bibliotekets udlånssamling af grafik det fynske virtuelle kunstsamarbejde Kunstportal Fyn.

Eksterne henvisninger 
 Odense Bibliotekerne

Kildehenvisninger 

Etableret i 1924
Folkebiblioteker i Danmark
Centralbiblioteker
Biblioteker i Odense
Talende våben

Talende våben er våben eller våbenskjold, hvis figur gengiver navnet: Sakskøbings viser to sakse og Roskilde Kommune har en ørn over en brønd(kilde) med roser i. Slægten Gyldenstjerne har et skjold med en gylden stjerne og Huitfeldt har et skjold med et hvidt (sølv)felt. Nogle af disse våben er ældre end slægtsnavnet. Da adelen i 14-1500-tallet blev pålagt at vælge slægtsnavne, valgte nogle deres navn ud fra deres våben. 
Da Ludvig Holberg blev adlet, valgte han et talende våben med et hult bjerg.

Se også 
Heraldik

Kilder/eksterne henvisninger 
 Kommunevåbener gennem tiden fra Statens arkiver 
 Heraldik fra Tjele Kirke

Noter 

Heraldik
Coca-familien

Coca-familien (Erythroxylaceae) er udbredt 4 slægter og ca. 240 arter i alle tropiske egne af verden.

 Coca-slægten (Erythroxylum)

 
Plantefamilier
Fighter

Fighter er en dansk ungdomsfilm produceret i 2006/2007 af Nimbus Film.
Manuskript af Natasha Arthy i samarbejde med Nikolaj Arcel.
Optagelserne til filmen begyndte den 30. oktober 2006, og optagelserne til filmen blev afsluttet marts 2007. 
Filmen havde premiere den 14. december 2007.
Den blev set af 52.189 mennesker,
hvilket var noget mindre end de 192.768 mennesker der så filmen To verdener, der også skildrede en ung piges forsøg på frigørelse.
Det skyldes måske at Fighter i højere grad var en decideret ungdomsfilm, — en genre der har sværere ved at tiltrække mange publikummer.

Handling 

Aicha er en pige, som går på gymnasiet. Hendes forældre fra Tyrkiet mener, at hun skal passe sin skole og blive læge som sin storebror, Ali. Aicha derimod elsker kungfu, og hun træner derfor i hemmelighed i en professionel kungfu-klub, hvor hun også skal slås med drenge. Den danske dreng Emil træner med Aicha, og de ender med at forelske sig i hinanden. Aicha skal nu bestemme sig for, hvad hun vil.

Medvirkende 
 Semra Turan som Aicha
 Nima Nabipour som Ali
 Cyron Bjørn Melville som Emil
 Sadi Tekelioglu som Aichas far
 Behruz Banissi som Omar
 Özlem Saglanmak som Jasmin
 Xian Gao som Sifu (kung fu mesteren)
 Molly Blixt Egelind som Sofie

Eksterne henvisninger 
 Aicha  på Filminstituttets hjemmeside.
 Nimbus Film 
 Filmens egen hjemmeside

Fodnoter 

Børne- og ungdomsfilm fra Danmark
Film fra 2007
Film instrueret af Natasha Arthy
Film fra Danmark (administrationskategori)
Svendborg Rabbits

Svendborg Rabbits er et dansk professionelt herre-basketballhold hjemmehørende i Svendborg, der afvikler deres hjemmebanekampe i Rise Sparekasse Arena. De blev i 2009/2010-sæsonen danske mestre af Basketligaen.

Klubbens historie 
Eliteafdelingen under Svendborg Basketball Club (SBBC) og blev dannet i 2006, da man fandt det nødvendigt at etablere en eliteafdeling med egen økonomi og bestyrelse. Svendborg Basketball Club blev dannet i 1958 som selvstændig klub, men allerede syv år tidligere – fra 1951 – blev der spillet basketball i den ikke længere eksisterende Svendborg Idrætsforening. Dermed er SBBC en af Danmarks ældste eksisterende klubber og fejrede i 2008, 50 års jubilæum som selvstændig klub.

Svendborg Rabbits vandt sin første titel, da klubben den 13. januar 2008 vandt Landspokalturneringen 2007/08 med en finalesejr på 98-68 over Horsens IC. 

Svendborg Rabbits vandt sit første DM for herrer d. 29. april 2010, ved at besejre Bakken Bears med 76-51, og dermed bringe sig foran med 4-1, i bedst af 7-serien.

Resultater 
Svendborg Rabbits (og Svendborg Basketball Club) har opnået følgende resultater:

DM 
 DM-Guld (1 stk): 2009/10 
 DM-Sølv (7 stk): 2006/07, 2007/08, 2008/09, 2010/11, 2011/12, 2012/13, 2021/2022
 DM-bronze (3 stk): 2004/05, 2016/17, 2020/21

Pokalturnering 
 Guld (4 stk): 2008, 2012, 2014, 2022

Årets coach 
 Mads Christensen: 2002/03 
 Craig Pedersen: 2003/04, 2007/08, 2011/12 
Jimmy Moore: 2019/20, 2020/21

Årets Spiller 
 Sebastian Åris: 2021/22
 Brandon Rozzell: 2015/16
 Johnell Smith: 2009/10, 2013/14   
 Chanan Colman: 2011/12  
 Nicolai Iversen: 2010/11  
 Joshua Buettner: 2006/07  
 Joshua Metzger: 2003/04

Årets Fans (kåret af basketball-websitet www.fullcourt.dk) 
 Svendborg Rabbits Support: 2019/20

Eksterne henvisninger 
 Svendborg Rabbits officielle hjemmeside
 Svendborg Basketball Clubs officielle hjemmeside

Basketballklubber i Danmark
Rabbits
Etableret i 1958
Coca-slægten

Coca-slægten (Erythroxylum eller Erythroxylon) er en tropisk slægt af planter, med mere end 200 arter. I slægten findes Coca, den busk, som indeholder stoffet kokain, og som bruges blandt den oprindelige befolkning i Andesbjergene som en slags te. Her omtales kun den ene art, som har betdning i Danmark.

 Coca (Erythroxylum coca)

Planteslægter
Mor Hulda

Mor Hulda () er et tysk folkeeventyr, nedskrevet af Brødrene Grimm. Det handler om en kvinde, som har en smuk og flittig steddatter og en grim og doven datter. Hun elsker sin egen datter mest.

Grimms eventyr
Lahar

Lahar er et indonesisk ord for vulkansk mudderstrøm. En lahar kan forekomme ved en vulkan i udbrud når kratersøen tømmes. En lahar kan være meget ødelæggende, da den har konsistens som cement, flydende når den er i bevægelse, fast når den er stoppet. En lahar kan være enorm som den lahar der blev dannet af Mount Rainier i USA for 5.600 år siden med et samlet muddervolumen på 2,3 kubikkilometer.

Armero-ulykken. Den 13. november 1985 gik vulkanen Nevado del Ruiz (Colombia) i udbrud og forårsagede en voldsom lahar, der hurtigt dækkede byen Armero i mudder og dræbte over 23.000 og kvæstede over 5.000 indbyggere. Det var det andet værste vulkanudbrud i det 20. århundrede, kun overgået af Mount Pelée's udbrud i 1902. På basis af Armero-ulykken kunne man bl.a. konkludere at et relativt lille udbrud af en sne- og isdækket vulkan kan give anledning til en katastrofal lahar, der kan have voldsomme følger så langt væk som 100 km fra vulkanen.

Tangiwai-ulykken. Juleaften 1953 forårsagede et udbrud af vulkanen Mount Ruapehu på New Zealand en lahar der ødelagde en jernbanebro over floden Whangaehu. Få minutter efter styrtede et eksprestog i floden og 151 personer blev dræbt.

Mount Pinatubo-ulykken. På trods af omfattende evakueringer blev 1500 personer dræbt af lahars forårsaget af et stort udbrud af Pinatubo på Filippinerne i 1991. 

Casita-ulykken. Uden forvarsel blev to byer El Porvenir og Rolando Rodriguez i Nicaragua totalt dækket af mudder på mindre end 3 minutter som følge af et udbrud af vulkanen Casita. 2.500 mennesker mistede livet. Denne lahars volumen anslås at være 200.000 kubikmeter mudder.

Flere vulkaner i verden anses for meget farlige på grund af lahar-risiko. Det gælder f.eks. Mount Rainier i USA, Mount Ruapehu i New Zealand og Galunggung i Indonesien, og advarselssystemer er blevet iværksat ved flere vulkaner.

Se også 

 VEI, vulkansk eksplosions-index

Eksterne links 

 Case studies of historical lahars
 Deadly Lahars from Nevado del Ruiz
 Lahars and Pyroclastic Flows
 Mount Rainier Lahar Warning System 

Vulkaner
Vulkanisme
Årlige omkostninger i procent

Årlige omkostninger i procent, eller forkortelsen ÅOP, er et udtryk for alle årlige reelle omkostninger (udtrykt i procent) i forbindelse med et lån og skal oplyses overfor forbrugeren i alle kreditforhold.

ÅOP udtrykker ikke blot et låns rente, men også de med lånet forbundne omkostninger, hvad enten det drejer sig om etableringsomkostninger, herunder også tinglysningsomkostninger, forsikringsgebyrer eller løbende opkrævningsgebyrer etc.

ÅOP kan kun bruges til at sammenligne lån med samme løbetid og evt. samme størrelse.
Det er endvidere vigtigt at bemærke at gebyrer ikke altid er fradragsberettigede. To forskellige lån med samme ÅOP og løbetid kan derfor godt vise sig at være meget forskellige når man beregner den endelige ydelse efter skat.

Referencer 

Renteformer
Tænk

Forbrugerrådet Tænk er et magasin, som udgives af Forbrugerrådet Tænk. "Tænk" var bladets titel indtil 2013, hvor medlemsorganisationens navn, Forbrugerrådet, og magasinets navn, Tænk, smeltede sammen, så titlen på både magasin og organisation nu er: Forbrugerrådet Tænk.

Magasinet bringer artikler i forbindelse med afprøvninger/tests af forskellige forbrugerprodukter, blandt andet fødevarer, beklædning, kosmetik, elektronik, radio/ TV og mekanik af forskellig art.

Bladet sendes til medlemmer af Forbrugerrådet Tænk, der har valgt et medlemskab med blad tilknyttet. Forbrugerrådet Tænks journalistiske indhold produceres af Benjamin Media, mens test udføres internt i Forbrugerrådet Tænks testafdeling og kommunikationschef Esben Grønborg Geist er ansvarshavende chefredaktør.

Forbrugerrådet Tænk bliver udgivet 10-11 gange om året.

Prøv noget nyt – Tænk 
Forbrugerbladet Tænk fik som sin første redaktør Poul Henningsen som i et af bladets første numre lod Dr. Phil. Wolmer Clemmensen skrive, at tvangsindlæggelsen til annoncepresset var at ligne med åndelig voldtægt. Og den gang grundlagdes bladets kritiske holdning med følgende programerklæring af PH: "Man har med reklamen vist os et så afskrækkende eksempel, at det må kunne vakcinere landet for lange tider mod reklamer i TV. (…) tendensen er salg for enhver pris og dermed forbrugerfjendtlig, antidemokratisk".
Poul Henningsens provokerende slogan for det første officielle danske forbrugerblad var "Prøv noget nyt – Tænk!".

Referencer

Eksterne henvisninger 
 tænk.dk, Forbrugerrådet Tænks hjemmeside

Tidsskrifter fra Danmark
Kongsdal

Kongsdal er en gammel gård, som nævnes første gang i 1180. 1180 skænkede biskop Absalon sit arvegods i Undløse mellem Holbæk og Sorø til sit kære Sorø Kloster. Gården blev kaldt Tygestrup fra 1280 til 1669, og navnet Kongsdal er fra 1669. Godset er beliggende ca. 14 km sydvest for Holbæk i Undløse Sogn i Holbæk Kommune på Vestsjælland.

Kongsdal Gods er på 1021 hektar med Kildegaard.

Ejere af Kongsdal 
 (før 1180) Absalon
 (1180-1280) Sorø Kloster
 (1280-1309) Stig Andersen Hvide
 (1309-1315) Anders Stigsen Hvide
 (1315-1361) Stig Andersen Hvide
 (1361-1536) Antvorskov Kloster
 (1536-1587) Kronen
 (1587-1607) Peder Reedtz
 (1607-1609) Enke Fru Reedtz
 (1609-1655) Frederik Pedersen Reedtz
 (1655-1669) Peder Frederiksen Reedtz
 (1669-1670) Frederik 3.
 (1670-1671) Christian 5.
 (1671-1672) Christoffer Parsberg
 (1672-1681) Otto Pogwisch
 (1681-1698) Valdemar Christoffer Gabel
 (1698-1703) Caspar von Bartholin
 (1703-1714) Lars Andersen
 (1714-1725) Gregers Juel
 (1725-1731) Jacob Hjort
 (1731-1748) Johan von Schack
 (1748-1750) Adolph Heinrich von Staffeldt
 (1750-1751) Anne Cathrine von der Maase gift (1) von Staffeldt (2) von Hauch
 (1751-1756) Andreas von Hauch
 (1756-1769) Christian Albrecht von Massow von der Osten
 (1769-1794) Lorenz Lassen
 (1794-1812) Niels Lassen
 (1812-1814) Edvard Gram / Peder Bech
 (1814-1815) Edvard Gram
 (1815-1835) Jacob Benzon Resch
 (1835-1846) Hector Frederik Janson Estrup
 (1846-1907) Jacob Brønnum Scavenius Estrup
 (1907-1914) Hector Estrup
 (1914-1941) Mathilde Juel gift Estrup
 (1941-1963) Jacob Estrup
 (1963-1986) Iakob Estrup
 (1986 - 2021) Hans Iakob Estrup
 (2021 - ) Martin Mikkelsen

Udbygninger 
 (ca. 1280) Kaldet Tygestrup
 (ca. 1588) firfløjet hovedbygning påbegyndt
 (1598) vestfløjen opført
 (1669) Nu kaldet Kongsdal
 (1880erne) Gennemgribende restaurering

Kilder

Eksterne henvisninger 
 Kongsdal Gods
 Kongsdal - fra Dansk Center for Herregårdsforskning 
 J.P. Trap: Danmark 5.udgave, Kraks Landbrug

Herregårde i Holbæk Kommune
Herregårde i Holbæk Amt
Fredede slotte og herregårde i Danmark